15-07-2007 Sunday今日去o左九龍城睇大食BB 籃球比賽, 比賽完o岩o岩好中午十二點幾, 有d 肚餓, 諗起好多人讚呢度o既牛肉餅好好味, 所以打算試o下~~~去到已經有十幾人o係門口等緊位, 我o地兩個其實係想試牛肉餅, 所以直接買o左兩件牛肉餅外賣~~~ 等o左約五分鐘就有喇~~個牛肉餅熱辣辣, 一咬開個餅皮, 就見到入面有好多肉汁浸住d肉(效果有d似小籠包入面d湯同d肉), 食落口好美味~~~最衰只係買o左兩件, 因為我同大食BB 食完之後, 都好想再食多一件~~~